EkBass/fiwiki-20250220-pages-articles huggingface dataset:
Spice (huume)

Spice-valmisteet ovat kasvirouhesekoituksia, joita poltetaan marihuanan tavoin. Niihin on lisätty synteettisiä kannabinoideja niiden huumaavan vaikutuksen vuoksi, sillä rouheeseen käytetyillä kasveilla ei ole (kuin teoreettista) vaikutusta. Lääkkeiksi tai huumeiksi luokiteltujen kannaboidien tuonti Suomeen on kielletty. Näitä ovat esimerkiksi JWH-018 ja CP 47,497.A-klinikkasäätiön Päihdelinkki Muuntohuumeita luokitellaan huumausaineiksi ensimmäistä kertaa Sosiaali- ja terveysministeriö 01.03.2012. == Lähteet == == Aiheesta muualla == * Spice 2.0 - markkinoille jatkuvasti uusia synteettisiä kannabinoideja. Turun seudun kannabisyhdistys 06.01.2012. Luokka:Synteettiset kannabinoidit Luokka:Seulonnan keskeiset artikkelit
Ryppyrasvaa

Ryppyrasvaa on Tyyne ja Martta -huumoriduon toinen pitkäsoittoalbumi. Martta (Tarja Jykylä) on kirjoittanut kaikkien kappaleiden tekstit. Kappaleiden tuottaja on Petri Kokko == Kappaleet == Kaikki kappaleet sanoittanut Tarja Jykylä. # # # # # # # # # # # # == Kokoonpano == * Minna Mänty-Sorvari – laulu * Tarja Jykylä – laulu === Muut tekijät === * Tomi Kerminen – kannen suunnittelu * Miguel Vera – valokuvat * Petri Kokko – tuottaja, äänittäjä == Aiheesta muualla == * Ryppyrasvaa discogs.com -sivustolla Luokka:Tyynen ja Martan albumit Luokka:Vuoden 2011 albumit
Panasonic Lumix DMC-G3

Panasonic Lumix DMC-G3 on Panasonicin Micro Four Thirds Lumix G-sarjaan kuuluvan G2:n pienempi seuraaja. Erot G2:een ovat pienempi koko, suurempi resoluutio, ja uusi kenno, joka tuottaa huomattavasti vähemmän kohinaa suuremmilla herkkyyksillä. Myös elektronisen etsimen viivettä on pienennetty. Lumix Dmcg3
SCARA

SCARA (lyhenne sanoista Selective Compliant Assembly Robot Arm tai Selective Compliant Articulated Robot Arm) on yksi käsivarsirobottien perusrakenteista. ==Historia== Vuonna 1981 Sankyo Seiki, Pentel ja NEC esittelivät täysin uuden konseptin kokoonpanoroboteille. Robotti oli kehitetty Yamanashin yliopiston professori Hiroshi Makinon ohjauksessa. Robottia kutsuttiin nimellä Selective Compliance Assembly Robot Arm, SCARA. Sen varsi oli jäykkä Z-akselin suuntaan ja notkea XY-tasossa, joten se pystyi mukautumaan XY-tason reikiin. Rinnakkaisten akseliensa vuoksi käsivarsi antaa hieman myöten XY-suunnassa, mutta on jäykkä Z-suunnassa, mistä tulee sen nimi Selective Compliant (valikoivasti taipuisa). Tästä on hyötyä monentyyppisessä kokoonpanotehtävässä, kuten pyöreän tapin asettamisessa reikään ilman kanttausta. Toinen SCARA-robotin piirre on kahden nivelvarren sijoittelu niin, että se muistuttaa ihmisen kättä, mistä nimitys Articulated (nivel-). Tämä mahdollistaa käsivarren yltämisen ahtaisiin paikkoihin sekä vetäytymisen tai väistämisen pieneen tilaan. Tästä on hyötyä kun osia siirretään yhdestä suljetusta robottisolusta toiseen. SCARA-robotit ovat yleisesti nopeampia kuin karteesiset järjestelmät. Ne vaativat vain vähän lattiatilaa yhden kiinnityspisteen vuoksi. Toisaalta SCARA-järjestelmät voivat olla kalliimpia kuin vastaavat karteesiset systeemit, ja ohjausjärjestelmä vaatii käänteistä kinematiikkaa lineaariliikkeitä varten. Tämä ohjelmisto on tyypillisesti kuitenkin robotin ohjausjärjestelmässä ja näkymätöntä käyttäjälle. == Lähteet == Luokka:Robotiikka
Duca d’Aosta -luokka

Duca d’Aosta -luokka oli Italian laivaston kahden vuosina 1932–1936 valmistetun kevyen risteilijän muodostama alusluokka toisessa maailmansodassa. Noin vuosi edeltäneen Montecuccoli-luokan jälkeen tilattiin kaksi uutta alusta, joiden suunnitelmat olivat pääosin samat kuin edeltäjillään. == Alukset == Duca d’Aosta -luokan risteilijätWhitley, M. J. s. 137 Nimi Telakka Kölinlasku Vesille Valmis Kohtalo RN Emanuele Filiberto Duca d’Aosta OTO, Livorno 29. lokakuuta 1932 22. huhtikuuta 1934 13. heinäkuuta 1935 Neuvostoliiton laivastolle 2. maaliskuuta 1949 RN Eugenio di Savoia Ansaldo, Genova 6. heinäkuuta 1933 16. maaliskuuta 1935 16. tammikuuta 1936 Kreikalle 1. heinäkuuta 1951 == Lähteet == * * === Viitteet === *
Duca degli Abruzzi -luokka

Duca degli Abruzzi -luokka oli Italian kuninkaallisen laivaston kahden vuosina 1933-1937 valmistetun kevyen risteilijän muodostama alusluokka toisessa maailmansodassa. Noin vuosi edeltäneen Duca d'Aosta -luokan jälkeen tilattiin kaksi uutta alusta, joiden suunnitelmat olivat pääosin samat kuin edeltäjillään. == Alukset == Duca degli Abruzzi -luokan risteilijätWhitley, M. J. s. 139 Nimi Telakka Kölinlasku Vesille Valmis Kohtalo RN Luigi di Savoia Duca degli Abruzzi OTO, La Spezia 28. joulukuuta 1933 21. huhtikuuta 1936 1. joulukuuta 1937 poistettu palveluksesta 1. huhtikuuta 1961 RN Giuseppe Garibaldi Cantieri Riuniti dell'Adriatico, Trieste joulukuu 1933 21. huhtikuuta 1936 20. joulukuuta 1937 poistettu palveluksesta tammikuussa 1972 == Lähteet == * * === Viitteet === *
Suokaniini

Suokaniini (Sylvilagus palustris) on Yhdysvaltain kaakkoisosien suoalueilla elävä jäniseläin. Sitä ei tule sekoittaa rämekaniiniin (Sylvilagus aquaticus). == Alalajit == * Sylvilagus palustris palustris * Sylvilagus palustris paludicola * Sylvilagus palustris hefneri == Lähteet == Luokka:Pumpulihäntäkaniinit
Bruce Leen patsas

Bruce Leen patsas on rakennettu Bruce Leen muistolle. Patsas sijaitsee Kiinassa Hongkongin kaupungin Tähtien aukiolla (). Patsas on 2,5 metriä korkea pronssinen patsas. Patsas paljastettiin 27. marraskuuta 2005, joka olisi ollut Bruce Leen 65. syntymäpäivä.Theage.com.au viitattu 23.12.2011 == Lähteet == Luokka:Hongkongilainen kulttuuri Luokka:Kiinan patsaat ja veistokset
Sammy Ofer

Sammy Ofer (22. helmikuuta 1922 – 3. kesäkuuta 2011) oli liikemies, merenkulkijapohatta ja yksi rikkaimmista israelilaisista, vaikkakin hän vietti suurimman osan ajastaan ulkomailla ja hallinnoi liiketoimiaan Monte Carlosta, Monacosta. Hän kuului Oferin perheeseen. Forbes-lehden vuosittaisessa listauksessa maailman rikkaimmista ihmisestä vuonna 2011 Oferin ja hänen veljensä Yulin omaisuudeksi arvioitiin 10,3 miljardia dollaria, joka oikeutti hänet sijaan 79 ja maailman rikkaimmaksi israelilaiseksi. == Elämä ja ura == Ofer syntyi vuonna 1922 Romaniassa. Vuonna 1924 perhe muutti Palestiinan brittiläiseen mandaattiin. Perhe asui Haifassa. Päätettyään peruskoulun hän aloitti työt juoksupoikana laivayhtiössä. Toisen maailmansodan alussa hän värväytyi Ison-Britannian merivoimiin ja Israelin itsenäisyyssodassa vuonna 1948 hän palveli Israelin merivoimissa. Valmistuttuaan varusmiespalvelusta hänestä tuli laivameklari ja 1950-luvulla hän osti oman aluksensa. Sittemmin hän laajensi varustamotoimintaan. Oferin varat – jotka olivat osittain hänen yksityisomistuksessaan ja osittain veljensä Julin – koostuivat maailman yhdistä suurimmista yksityisistä laivavarustamoista, jotka olivat arvoltaan lähes 2 miljardia puntaa. Tähän sisältää muun muassa ZIM, Royal Caribbean International, Israel Corporation, Israel Chemicals, Oil Refineries Ltd, Bank Mizrahi-Tfahot, Tower Semiconductor ja Zodiac Maritime Agency Ltd. 3\. kesäkuuta 2011 Ofer kuoli asunnossaan Tel Avivissa 89 vuoden iässä. == Lähteet == Luokka:Israelilaiset sotilaat Luokka:Israelilaiset liikemiehet Luokka:Israelilaiset miljardöörit Luokka:Vuonna 1922 syntyneet Luokka:Vuonna 2011 kuolleet
High Kick Girl!

High Kick Girl! (, Hai kikku gâru!) on vuonna 2009 ensi-iltansa saanut japanilainen toimintaelokuva. Elokuvan on ohjannut Fuyuhiko Nishi, joka myös käsikirjoitti elokuvan yhdessä Kimura Yoshikatsun kanssa. Pääosassa esiintyi Rina Takeda. ==Juoni== Lukiolaisella Kei Tsuchiyalla on ruskea vyö karatessa ja hän haluaa osoittaa olevansa tarpeeksi vahva saadakseen mustan vyön. Hänen opettajansa Matsumuran mielestä Kein tekniikassa on puutteita. Tästä suivaantuneena tyttö ryhtyy hakkaamaan kaikki musta vöiset karatekat ympäri kaupunkia. Eräs rikosjengi saa kuulla tytön taidoista ja päättää kutsua Kein organisaatioonsa. Sitä ennen hänelle järjestetään koe, jonka läpäistyä hän pääsisi organisaatioon. Koko järjestely kuitenkin osoittautuu huijaukseksi, kun organisaation johtaja Ryuusoku haluaa tietää vain Kein sensein Matsumuran olinpaikan saadakseen kostonsa. == Rooleissa == ==Lähteet== * Elitistin arvostelu * Leffatykin arvostelu Luokka:Vuoden 2009 japanilaiset elokuvat Luokka:Japanilaiset toimintaelokuvat Luokka:Karate-elokuvat
Steve von Bergen

Steve von Bergen (s. 10. kesäkuuta 1983 Neuchâtel, Sveitsi) on sveitsiläinen jalkapalloilija, pelipaikaltaan keskuspuolustaja. Hän edustaa Italian Serie A:ssa pelaavaa Cesenaa. == Lähteet == ==Aiheesta muualla== * Von Berger Transfermarkt.co.uk-sivustolla * Von Bergen ESPNsoccernet-sivustolla Luokka:Sveitsiläiset jalkapalloilijat Luokka:Vuonna 1983 syntyneet Luokka:Elävät henkilöt
Ilyas Kashmiri

Ilyas Kashmiri, myös: Maulana Ilyas Kashmiri ja Muhammad Ilyas Kashmiri (10. helmikuuta 1964 – 3. kesäkuuta 2011) oli al-Qaeda-taistelija joka otti osaa Neuvostoliiton-Afganistanin sotaan, Kashmirin konfliktiin ja Intiaan, Pakistaniin ja Yhdysvaltoihin tehtyihin hyökkäyksiin.(Kuollut linkki) Yhdysvallat ja YK määrittelivät hänet elokuussa 2010 terroristiksi. Hänet oli mainittu yhtenä vaihtoehtona al-Qaidan johtajaksi Osama Bin Ladenin jälkeen. Ilyas Kashmiri todennäköisesti kuoli Yhdysvaltojen ohjusiskussa sotilaiden majapaikkaan Etelä-Waziristanissa Pakistanissa lähellä Afganistanin rajaa.USA tappoi jälleen tärkeän al-Qaida-johtajan, Yle/uutiset, viitattu 4.4.2011 ==Lähteet== Luokka:Pakistanilaiset terroristit Luokka:Vuonna 1964 syntyneet Luokka:Vuonna 2011 kuolleet
M/S Östern

thumb|M/S Östern Aaslaluodon Hangassa. M/S Östern on Sundqvist Investments Oy Ab:n omistama, vuonna 1974 Norjassa valmistunut 33-metrinen yhteysalus. Alukseen mahtuu 17 henkilöautoa ja 126 matkustajaa. Se ostettiin Norjasta vuonoliikenteestä, jossa se kulki Vaeroy-nimisenä. Alus siirrettiin kesällä 2011 liikennöimään Naantalin ja Paraisten välille Saaristomerelle, niin kutsutulle Pienelle Rengastielle. == Alus == M/S Östernin pituus on 33 metriä ja se on rakennettu vuonna 1974 Norjassa. Aluksen autokannelle mahtuu 17 henkilöautoa ja se sallii myös raskaiden ajoneuvojen kuljetuksen, koska kantavuus on 67 tonnia. Alus saa ottaa 126 matkustajaa, mutta Archipelago Lines on anonut lupaa 200:lle matkustajalle vuodeksi 2012. Aluksen pääkone sekä potkuriakseli vaihdettiin vuonna 2000. Kun alus ostettiin Suomeen, sen keula- ja peräramppeja jatkettiin, jotta ne soveltuisivat Suomessa käytettäviin kiinteisiin laitureihin. Aiemmin rampit olivat lyhyet, koska vuonoreiteillä laiturit ovat säädettäviä. Aluksen suuri ravintolasalonki sijaitsee alakerroksessa, eikä tilassa ole ikkunoita. Aluksessa on myös salonki yläkerrassa, ja kummassakin tulee olemaan kahviot. == Käyttöhistoria == Alus toimi Norjassa vuonoliikenteessä Værøy -nimisenä. Archipelago Lines osti aluksen vuonna 2011 Norjan Bergenistä 300 000 eurolla, ja samalla aluksen nimi muutettiin Österninksi. Aluksen uusi nimi Östern on otettu vuosikymmeniä Saaristomerellä seilanneesta vuonna 1873 rakennetusta ja 1968 käytöstä poistetusta M/S Östern -aluksesta. Alus hankittiin korvaamaan M/S Linta, koska Lintaan eivät huippusesongin aikana mahtuneet kaikki halukkaat matkustajat ja ajoneuvot. Östern korvasi Lintan kesäkuussa 2011, kun Östernin muutostyöt saatiin päätökseen. Östern jatkaa Lintan reitillä Saaristomerellä Naantalin ja Paraisten kaupunkien saaristossa niin kutsutulla Pienellä Rengastiellä, reitillä Nauvo–Seili–Hanka (Rymättylä). Östernin laituripaikka sijaitsee Paraisten kaupungin Nauvon pääsaaressa Storlandetissa, sen kirkonkylässä Nauvon vierasvenesatamassa.Hokkinen, Lauri: ”Nauvon vierasvenesatama”, Rengastietä Turun saaristoon, s. 28. Sieltä se taittaa merimatkan Seilin saareen 25 minuutissa. Seilistä Hankaan matka kestää 35 minuuttia. Hanka sijaitsee Naantalissa, Rymättylän Aaslaluodon saaressa. Laivareitin varrelle on rakennettu kuusi vanhan mallin mukaista merimerkkiä.Hokkinen, Lauri: ”Seilin saari”, Rengastietä Turun saaristoon, s. 32. Reittiaikataulussa ajalle 20. toukokuuta–28. elokuuta 2011, Östern liikennöi joka päivä kolme kertaa edestakaisin välillä Nauvo–Seili–Hanka. Reitin matka-aika on noin yksi tunti. Reitin laiturietäisyydet ovat Hanka–Seili 4,1 meripeninkulmaa ja Seili–Nauvo 3,3 mpk. == Lähteet == * * https://www.faktaomfartyg.se/vaeroy_1974.htm === Viitteet === == Aiheesta muualla == * * Luokka:Yhteysalukset
Rina Takeda

Rina Takeda (, s. 15. kesäkuuta 1991, Jokohama, Kanagawan prefektuuri, Japani) on japanilainen näyttelijä ja laulaja. Hänellä on 2. danin musta vyö Ryukyu Shorin-ryu karatessa.Rina Takeda Nippon Cinema Viitattu 4.6.2011 Takeda Rina wants to work with Jackie Chan tokyohive.com 5.2.2011 Viitattu 25.1.2013 Takedan ensimmäinen päärooli oli elokuvassa High Kick Girl! vuonna 2009. Sittemmin hän on esiintynyt elokuvissa The Ancient Dogoo Girl ja Karate Girl. ==Lähteet== Luokka:Japanilaiset näyttelijät Luokka:Japanilaiset laulajat Luokka:Vuonna 1991 syntyneet Luokka:Elävät henkilöt
Wiborgs Nyheter

Wiborgs Nyheter oli Viipurissa vuosina 1899–1939 ilmestynyt ruotsinkielinen sanomalehti. Sen seuraajana julkaistaan kerran vuodessa samannimistä kulttuurilehteä. Wiborgs Nyheter perustettiin helmikuussa 1899 lakkautetun Östra Finlandin seuraajaksi. Maltillisesti ruotsinmielisenä se kannatti kansanvalistusta ja yhteiskunnan uudistamista. Venäjän-politiikassaan lehti oli varovainen. Suomen itsenäistyttyä Wiborgs Nyheter menetti lukijansa Pietarissa, jonne oli mennyt kolmannes sen levikistä. 1930-luvun alussa taloudelliset vaikeudet saattoivat lehden vararikon partaalle. Sotien välisenä aikana se korosti laillisuutta ja vastusti sekä kommunisteja että lapualaisia. Lehden ilmestyminen päättyi talvisotaan. Lehti ilmestyi aluksi kuudesti ja vuodesta 1931 lähtien kolmesti viikossa. Vuonna 1914 sen levikki oli 1500, mutta vuonna 1926 enää 800 kappaletta. Päätoimittajina ja vastaavina toimittajina työskentelivät Sigurd Roos (1899), Emil Collan (1900), Hjalmar Wadenström (1901–1904), Walter Zilliacus (1904–1905), Gunnar Takolander (1905), Ernst Gråsten (1905), Carl Johan Tollet (1905–1913), Arno Qvarnström (1914–1915), Gunnar Alléen (1916–1921), Herman Hultin (1915–1931 ja 1937–1939), Olof Alfthan (1931–1935) ja Gunnar Mårtenson (1935–1936). Vuodesta 1953 lähtien Wiborgs Nyheter on ilmestynyt kerran vuodessa Viipurista kertovana kulttuurilehtenä. Sen julkaisija on Föreningen 7:e januari ja painosmäärä noin 800 kappaletta. ==Lähteet== ==Aiheesta muualla== * Wiborgs Nyheter digitoituna kansalliskirjastossa * Wiborgs Nyheterin vuosijulkaisuja digitoituna Luokka:Ilmestymästä lakanneet suomalaiset ruotsinkieliset sanomalehdet Luokka:Viipurin media
Wiborgsbladet

Wiborgsbladet oli Viipurissa vuosina 1882–1901 ilmestynyt ruotsinkielinen sanomalehti. Wiborgsbladetin perusti kirjapainonomistaja N. A. Ziliacus, jonka edellinen lehti Wiborgs Tidning oli lakannut Östra Finlandin kilpailun takia. Linjaltaan lehti oli aluksi lähinnä svekomaaninen. Myöhemmin se esiintyi ruotsinmielisenä ja avoimen perustuslaillisena. Kenraalikuvernööri Bobrikov lakkautti Wiborgsbladetin ensimmäisen kerran huhtikuussa 1899 kolmen kuukauden ajaksi, jolloin sen tilalla julkaistiin Annonsören-nimistä ilmoituslehteä. Vuonna 1900 Wiborgsbladet oli Suomen ankarimmin sensuroitu lehti. Lopullinen lakkautus tuli kesällä 1901. Lehden seuraaja Wiborgs-Posten pääsi ilmestymään vasta vuoden 1905 alussa. Lehti ilmestyi aluksi kahdesti, vuonna 1883 kuudesti, vuonna 1884 kolmesti, vuodesta 1884 lähtien neljästi ja vuodesta 1888 kuudesti viikossa. Vuonna 1899 sen levikki oli 1700 kappaletta. == Päätoimittajat == *Axel Söderlund (1882–1883) *Paul Tanninen (1884–1886) *Werner K. Lönnbeck (1885–1889) *Carl Johan Tollet (1890–1901) *C.F. Lagercrantz (1901). ==Lähteet== ==Aiheesta muualla== * Wiborgsbladet Historiallisessa sanomalehtikirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Viipurin media
Wiborgs Annonce Blad

Wiborgs Annonce Blad oli Viipurissa vuosina 1837–1839, 1842–1844 ja 1848 ilmestynyt ruotsinkielinen sanomalehti. Kirjanpainaja Anders Cedervaller julkaisi Wiborgs Annonce Bladia aluksi Sanan Saattaja Wiipurista -lehden liitteenä ja myöhemmin sellaisina vuosina, jolloin Viipurissa ei ilmestynyt varsinaista sanomalehteä. Kerran viikossa ilmestynyt lehti sisälsi vain kuulutuksia ja ilmoituksia etupäässä ruotsiksi, mutta myös kaupungin muilla kielillä. Annonce Bladin jälkeen Cedervallerit julkaisivat vuodesta 1849 lähtien samankaltaista ilmoituslehteä Tillkännagifvanden ifrån Embets- Myndigheterne i Wiborgs stad (vuodesta 1851 i Wiborgs län). Se lakkasi ilmestymästä vasta vuoden 1883 lopussa. ==Lähteet== ==Aiheesta muualla== * Wiborgs Annonce Blad digitoituna kansalliskirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Viipurin media
Wiborg (sanomalehti)

Wiborg oli Viipurissa vuosina 1855–1861 ilmestynyt ruotsinkielinen sanomalehti. Johannes Alfthanin ja Carl Immanuel Qvistin perustama Wiborg oli Suomen lehdistöhistorian merkittävimpiä sanomalehtiä. Sen linjana oli eurooppalaiseen liberalismiin perustunut yhteiskuntakriittisyys ja uskonnollinen vapaamielisyys. Erityistä huomiota lehti kiinnitti koulukysymyksiin ja maan teollistumiseen. Uskonnollisissa kysymyksissä se kiisteli varsinkin Borgå Tidningenin ja kansallisuusasioissa fennomaanien kanssa. Ulkoasultaan Wiborg oli moderni ja kooltaan muita sanomalehtiä suurempi. Vuonna 1855 se alkoi julkaista varsinaisia pääkirjoituksia ensimmäisenä lehtenä Suomessa. Alfthanin ja Qvistin luovuttua Wiborgista vuoden 1859 lopussa se taantui tavanomaiseksi maaseutulehdeksi. Koko maahan levinnyt lehti ilmestyi aluksi kahdesti, vuosina 1859–1860 kolmesti ja vuonna 1861 jälleen kahdesti viikossa. Sen levikki oli suurimmillaan 1500 kappaletta vuonna 1857. Päätoimittajina ja vastaavina toimittajina työskentelivät Alfthanin ja Qvistin jälkeen Abraham Nylander (1860) ja Carl Emil Granqvist (1860–1861). ==Lähteet== ==Aiheesta muualla== * Wiborg Historiallisessa sanomalehtikirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Viipurin media
Viborg (täsmennyssivu)

Viborg (myös Wiborg) voi tarkoittaa seuraavia asioita: * Viborg, kaupunki ja taajama Tanskassa * Viborgin kunta, kunta Tanskassa * Viborg, Viipurin kaupungin ruotsinkielinen nimi * Wiborg, Viipurissa vuosina 1855–1861 ilmestynyt sanomalehti * Wiborg, suomalainen siipiratashöyrylaiva * S/S Viborg, 1919 rakennettu höyrylaiva
St Michels Veckoblad

St Michels Veckoblad oli Mikkelissä vuosina 1876–1877 ilmestynyt ruotsinkielinen sanomalehti. Insinööri Constantin Carstens perusti St Michels Veckobladin tyydyttämään paikallisen sanomalehden tarvetta. Poliittisesti se pyrki esiintymään puolueettomana. Mikkelissä ei ollut riittävästi ruotsinkielisiä lukijoita, ja kerran viikossa ilmestynyt lehti lakkasi jo puolen vuoden kuluttua. ==Lähteet== ==Aiheesta muualla== * St Michels Veckoblad Historiallisessa sanomalehtikirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Mikkelin media
Nya Tag

Nya Tag oli Uudessakaupungissa vuonna 1890 ilmestynyt ruotsinkielinen sanomalehti. Nya Tagin julkaisija oli Uudenkaupungin ensimmäisen kirjapainon perustanut kauppias Johan Fredrik Holmström, joka kustansi myös suomenkielistä Eteenpäin-lehteä. Kerran viikossa ilmestynyt lehti lopetettiin jo vajaan puolen vuoden kuluttua. Sen vastaava toimittaja oli Holmström. Toimittajina työskentelivät Albert Breinholm ja Alma Åkermark-Breinholm. ==Lähteet== ==Aiheesta muualla== * Nya Tag Historiallisessa sanomalehtikirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Uudenkaupungin media
Nystads Tidning

Nystads Tidning oli Uudessakaupungissa vuosina 1895–1896 ilmestynyt ruotsinkielinen sanomalehti. Ruotsinmielisten perustama Nystads Tidning keskittyi lähinnä paikallisiin asioihin. Kerran viikossa ilmestynyt lehti ei saavuttanut riittävää levikkiä eikä ilmoitusmäärää, ja sen julkaiseminen lopetettiin taloudellisesti kannattamattomana. Vastaavana toimittajana ja julkaisijana toimi Albert Johansson. ==Lähteet== ==Aiheesta muualla== * Nystads Tidning Historiallisessa sanomalehtikirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Uudenkaupungin media
Måndagen

Måndagen oli Helsingissä vuosina 1905–1910 ilmestynyt ruotsinkielinen sanomalehti. Måndagen oli maan ainoa maanantaiaamuisin ilmestynyt sanomalehti ja täytti siten muiden uutisvälineiden jättämää aukkoa. Lähinnä kaupunkilaisille suunnattu lehti oli runsaasti kuvitettu ja hyvin kulttuuripitoinen. Sen avustajina toimi Euterpe-ryhmän jäseniä sekä tunnettuja taiteilijoita kuten Albert Edelfelt, Axel Gallén ja Magnus Enckell. Poliittiselta linjaltaan Måndagen oli varovaisen ruotsinmielinen ja perustuslaillinen. Lehti lakkasi ilmestymästä taloudellisista syistä vuoden 1909 lopussa, mutta seuraavana keväänä julkaistiin vielä pari numeroa. Päätoimittajana työskenteli Helsingfors-Postenin perustajiin kuulunut Julius Hirn. ==Lähteet== ==Aiheesta muualla== * Måndagen Historiallisessa sanomalehtikirjastossa Luokka:Helsingin media Luokka:Ilmestymästä lakanneet suomalaiset ruotsinkieliset sanomalehdet
Land och Stad

Land och Stad oli Helsingissä vuosina 1889–1892 ilmestynyt ruotsinkielinen sanomalehti. Nya Pressenin kustantajan perustama Land och Stad oli etupäässä maaseutuväestölle tarkoitettu ruotsinmielinen kansanlehti. Se kiinnitti huomiota varsinkin maatalouden ja kansansivistyksen kehittämiseen. Uutisia Land och Stadissa oli vähän. Lehti lopetettiin taloudellisesti kannattamattomana. Kerran viikossa ilmestyneen lehden levikki oli 1150 kappaletta vuonna 1891. ==Päätoimittajat== *Petrus Nordmann (1889–1891) *Hugo Bergroth (1892). ==Lähteet== ==Aiheesta muualla== * Land och Stad Historiallisessa sanomalehtikirjastossa Luokka:Helsingin media Luokka:Ilmestymästä lakanneet suomalaiset ruotsinkieliset sanomalehdet
Kuopio Tidning

Kuopio Tidning oli Kuopiossa vuosina 1851–1856 ilmestynyt ruotsinkielinen sanomalehti. Lehti syntyi vuonna 1851 perustetun Kuopion hiippakunnan tiedottajaksi. Sen mallina toimi porvoolainen Borgå Tidning. Aluksi Kuopio Tidning muistutti lähinnä lukemistoa, mutta myöhemmin siitä kehittyi ajankohtainen maakunnallinen uutislehti. Taloudellisten vaikeuksien takia lakanneen lehden tilalle perustettiin vuonna 1857 Kuopion Sanomat. Kerran viikossa ilmestyneen lehden levikki oli vuonna 1854 vain 200 kappaletta. ==Päätoimittajat== *Magnus Hongelin (1851–1852), *Anders Helander (1853) *Petter Adolf Aschan (1854) *Zakris Joachim Cleve (1855–1856). ==Lähteet== ==Aiheesta muualla== * Kuopio Tidning Historiallisessa sanomalehtikirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Kuopion media
Kristinestads Tidning

Kristinestads Tidning oli Kristiinankaupungissa vuosina 1897–1900 ilmestynyt ruotsinkielinen sanomalehti. Kristinestads Tidning oli luonteeltaan kansansivistystyöhön keskittynyt paikallinen uutislehti, joka pyrki leviämään varsinkin maaseudulle. Kielikysymyksessä se kannatti ruotsalaisen puolueen linjaa. Venäjän-politiikassa se oli jyrkän perustuslaillinen. Kenraalikuvernööri Bobrikov lakkautti lehden joulukuussa 1901. Kahdesti viikossa ilmestyneen lehden levikki oli 900 kappaletta vuonna 1900. Päätoimittajana työskenteli Valter Sjöblom. ==Lähteet== ==Aiheesta muualla== * Kristinestads Tidning Historiallisessa sanomalehtikirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Kristiinankaupungin media
Hermes (lehti)

Hermes oli Helsingissä vuosina 1885–1886 ilmestynyt ruotsinkielinen sanomalehti. Kauppias Ludvig Dannholmin julkaisema lehti sisälsi lähinnä ruotsin- ja suomenkielisiä ilmoituksia, ruotsinkielisiä kaskuja ja pikku- uutisia. Se ilmestyi aluksi kahdesti ja myöhemmin kuudesti viikossa. Loppuvaiheessa ilmaiseksi jaettu lehti osoittautui kannattamattomaksi, ja Dannholm luopui sen julkaisemisesta. ==Lähteet== ==Aiheesta muualla== * Hermes digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset ruotsinkieliset sanomalehdet
Kotka (sanomalehti)

Kotka oli Kotkan kaupungissa vuosina 1882–1898 ilmestynyt ruotsinkielinen sanomalehti. Lehden perusti kirjakauppias Karl Wilhelm Weman. Samat kustantajat julkaisivat myös suomenmielisiä Kotkan Sanomia. Ruotsinkielinen lehti oli kielikysymyksessä puolueeton ja käsitteli lähinnä paikallisia asioita. Kaupungin ruotsinmieliset perustivat vuonna 1897 sen kilpailijaksi Kotka Nyheterin. Kotka joutui lehtien kilpailussa pian tappiolle ja lakkasi ilmestymästä. Kerran viikossa ilmestyneellä lehdellä oli vuonna 1885 vain 95 tilaajaa. ==Vastaavat toimittajat== *Wilhelm Weman (1882–1886) *Ernst Sallmén (1886) *Alfred Bärlund (1886–1891) *Onni Corander (1891–1893) *Johan Nylenius (1894–1898). ==Lähteet== ==Aiheesta muualla== * Kotka Historiallisessa sanomalehtikirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Kotkan media
Matti Ollila

Jorma Matti Sakari Ollila (s. 1. tammikuuta 1950 Helsinki) on suomalainen elokuvantekijä. Hän opiskeli Taideteollisen korkeakoulun elokuvataiteen linjalla, mistä valmistui taiteen maisteriksi. Ollila on ohjannut ja tuottanut mainoselokuvia, tietoiskuja ja palkittuja teollisuuselokuvia. Hän on työskennellyt tuotantopuolen eri tehtävissä kokoillan elokuvissa (mm. Risto Jarvalla järjestäjänä ja Mikko Niskasella tuotantopäällikkönä) ja apulaisohjaajana kansainvälisissä näytelmäelokuvatuotannoissa. Vuonna 1979 hän oli yhdessä Kari Pöyryn kanssa tuottajana Matti Kassilan ohjaaman Natalia- komedian, joka oli aikansa menestys. Ollila oli tuotannonjohtajana Matti Kassilan ohjaamassa F. E. Sillanpään romaaniin perustuvassa Ihmiselon ihanuus ja kurjuus -elokuvassa. Elokuva palkittiin Suomessa neljällä Jussilla ja Ranskan Rouenissa Pohjoismaisen elokuvan festivaaleilla vuonna 1989 se sai kolme palkintoa. Matti Ollila tuotti myös Kassilan viimeiseksi kokoillan elokuvaksi jääneen elokuvamaailmaan sijoittuvan jännityselokuvan Kaikki pelissä (1994), jonka raha-asioiden jälkiselvittelyissä Ollila tuomittiin puolentoista vuoden ehdolliseen rangaistukseen ja maksamaan 3,2 miljoonaa markkaa vahingonkorvauksia Suomen Elokuvasäätiölle ja yli 300 000 elokuvan valmistumisvaiheessa konkurssiin menneen tuotantoyhtiö Wonderfilmi Oy:n konkurssipesälleMuut tiedot, Elonet.fi, viitattu 6.7.2012. Ollila oli myöhemmin apulaisohjaajana ja leikkaajana televisiolle tehdyissä F. E. Sillanpää -ohjelmassa sekä sarjassa Kassilan elokuvatuotannoista. ==Lähteet== Luokka:Suomalaiset elokuvaohjaajat Luokka:Suomalaiset elokuvatuottajat Luokka:Suomalaisen elokuvan järjestäjät Luokka:Vuonna 1950 syntyneet Luokka:Elävät henkilöt
Andreas P. Nielsen

Andreas P. Nielsen (8. toukokuuta 1953 Kolding, Tanska – 4. kesäkuuta 2011, Tanska) oli tanskalainen kirjailija ja säveltäjä. Hänellä oli kansanmusiikkiyhtye Dræsinebanden vaimonsa, laulaja-säveltäjä Inge-Marie Nielsenin kanssa. Tanskan suurimpiin musiikkialan menestyksiin kuuluva yhtye on ensiesiintymisestään lähtien vuodesta 1988 esittänyt konsertteja eri puolilla Tanskaa ja myynyt yli 800 000 äänitettä. Nielsen on ollut kahdesti ehdokkaana Grammy-palkinnon saajaksi. Pari järjesti Ærøn saarella Ærøskøbingissä konsertteja kulttuuri- ja musiikkikahvilassaan Cafe Dræsinenissä. Kahvilassa esiintyi joka kesä tunnettuja tanskalaisia kansanmuusikkoja. == Lähteet == Luokka:Tanskalaiset säveltäjät Luokka:Vuonna 1953 syntyneet Luokka:Vuonna 2011 kuolleet
Levoamfetamiini

Levoamfetamiini eli levamfetamiini on synteettinen stimulantti, joka kuuluu amfetamiineihin. Levoamfetamiini on enemmän piriste kuin euforigeeni. Se poistaa väsymystä ja parantaa tarkkaavaisuutta väliaikaisesti. Laittomasti valmistetuissa epäpuhtaissa amfetamiineissa on jatkeaineiden (esimerkiksi maltodekstriini, hedelmäsokerit, talkki, kofeiini tai efedriini) lisäksi levoamfetamiinia ja dekstroamfetamiinia. Levoamfetamiini on dekstroamfetamiinin stereoisomeeri. Dekstroamfetamiinin sivuvaikutukset lääkityksenä pysyy siedettävinä, vähäisinä tai täysin mitättöminä pienen annoskoon takia. Levoamfetamiini aiheuttaa rajummat sivuvaikutukset, ja huonomman hyödyn. Laittomasti valmistettu amfetamiini lähes aina sisältää sekä levo- että dekstroamfetamiiniä, raseemisena seoksena. == Katso myös == * Adderall Luokka:Amfetamiinit Luokka:Lääkkeet
Pikkusepät

Pikkusepät (Pogoniulus) on tukaanien heimoon kuuluva tikkalintusuku. Pikkuseppien sukuun kuuluu BirdLife Suomen mukaan yhdeksän lajia. == Pikkuseppiin kuuluvat lajit == * Keltalaikkuseppä (Pogoniulus coryphaea) * Keltaleukaseppä (Pogoniulus subsulphureus) * Keltaotsaseppä (Pogoniulus chrysoconus) * Kultaperäseppä (Pogoniulus bilineatus) * Oliiviseppä (Pogoniulus leucomystax) * Pikkuoliiviseppä (Pogoniulus simplex) * Punaotsaseppä (Pogoniulus pusillus) * Punaperäseppä (Pogoniulus atroflavus) * Viherpikkuseppä (Pogoniulus scolopaceus) == Lähteet == *BirdLife Suomi ry: Maailman lintujen suomenkieliset nimet 3., uudistettu painos (2018) *ITIS: Pogoniulus Luokka:Tukaanit (heimo)
Morfinaani

Morfinaanit ovat laaja yhdisteiden luokka, johon kuuluvia yhdisteitä käytetään sekä lääkkeinä että huumausaineina. Morfinaaneilla on pelkistettyä morfiinia muistuttava rakenne. Opiaatit eli oopiumiunikkoalkaloidit ovat suurimmilta osin morfinaaneja. Kaikki opioidit, eli opioidireseptoreihin sitoutuvat kemikaalit eivät kuitenkaan ole morfinaaneja: esimerkiksi fentanyyli (perusopioidi) ja Salvia divinorumin salvinoriini A (dissosiatiivinen kappa- opioidi-agonisti) eivät ole morfinaaneja. Dekstrometorfaani ja sen alalajit (dekstrorfaani, metorfaani) ovat morfinaaneja, joissa on erilaisia funktionaalisia ryhmiä. == Aiheesta muualla == * PubChem: Morphinan *
Ed O’Ross

Ed O’Ross (s. 5. heinäkuuta 1949) on yhdysvaltalainen näyttelijä. Hän on näytellyt muun muassa elokuvissa Full Metal Jacket (1987), Tappava ase (1987), Punainen vaara (1988), Toiset 48 tuntia (1990) ja Täydellinen sotilas (1992). O’Ross on vieraillut myös televisiosarjoissa Mullan alla (2001–2002), Boston Legal, Seinfeld, Walker, Texasista, Jäitä hattuun ja C.S.I. New York. O’Ross on tehnyt myös äänirooleja muun muassa lastenelokuvassa Utelias Vili (2006) ja pelissä Transformers: War for Cybertron (2010). Hän on näytellyt usein venäläisiä hahmoja, ja hänellä on sukujuuria Tšekissä. ==Lähteet== Luokka:Yhdysvaltalaiset näyttelijät Luokka:Vuonna 1946 syntyneet Luokka:Elävät henkilöt
Luettelo suomalaisista elokuvista

Tämä on hakemisto vuosikymmennittäin jaoteltuihin luetteloihin Suomessa tuotetuista elokuvista. ==Luettelot suomalaisista elokuvista vuosikymmenittäin== * Luettelo 1900- ja 1910-luvun suomalaisista elokuvista * Luettelo 1920-luvun suomalaisista elokuvista * Luettelo 1930-luvun suomalaisista elokuvista * Luettelo 1940-luvun suomalaisista elokuvista * Luettelo 1950-luvun suomalaisista elokuvista * Luettelo 1960-luvun suomalaisista elokuvista * Luettelo 1970-luvun suomalaisista elokuvista * Luettelo 1980-luvun suomalaisista elokuvista * Luettelo 1990-luvun suomalaisista elokuvista * Luettelo 2000-luvun suomalaisista elokuvista * Luettelo 2010-luvun suomalaisista elokuvista * Luettelo 2020-luvun suomalaisista elokuvista == Aiheesta muualla == * Suomalainen elokuva Internet Movie Databasessa *
Stripped

Stripped voi tarkoittaa seuraavia: * Stripped (Christina Aguileran albumi), 2002 ** The Stripped Tour, albumin julkaisua seurannut vuoden 2003 konserttikiertue ** Justified and Stripped Tour, Aguileran ja Justin Timberlaken vuoden 2003 yhteiskiertue * Stripped (Pretty Maidsin albumi), 1993 * Stripped (The Rolling Stonesin albumi), 1995 * Stripped (Macy Grayn albumi), 2016 * ”Stripped” (kappale), Depeche Moden kappale vuodelta 1986, jonka Rammstein julkaisi singlenä * Stripped (elokuva), dokumenttielokuva vuodelta 2014
Strokkur

thumb|300px|Yleisnäkymä Strokkurin ympäristöstä. Strokkur on Islannissa sijaitseva geysir. Se sijaitsee geotermisellä alueella Hvítá-joen vieressä maan lounaisosassa Reykjavikista itään. Se on yksi maan tunnetuimmista geysireistä, purkautuen säännöllisesti 4–8 minuutin välein jopa 20 metrin korkeuteen. ==Sijainti== Strokkur kuuluu geotermisesti aktiiviseen alueeseen, johon kuuluu useita kuumia lähteitä, joista kuuluisin on Geysir. Ainoa islannin kielestä muihin kieliin omaksuttu sana, joka tarkoittaa maasta ryöppyävää vesisuihkua. Muita nimettyjä ovat muun muassa Litli Geysir ja Blesi. Alkuperäinen geysir ei enää purkaudu kovin usein, mutta lähellä sitä sijaitseva Strokkur purkautuu säännöllisesti noin 4–6 minuutin välein ja usein kahdestikin eli ensimmäistä purkausta seuraa hyvin nopeasti toinen suurempi purkaus. ==Historia== Strokkur on ollut aktiivinen siitä asti, kun sen purkaukset alkoivat vuonna 1789 maanjäristyksen avattua sille purkauskanavan. Se purkautui vuoteen 1896 asti, jolloin toinen maanjäristys sulki kanavan. Vuonna 1963 paikalliset avasivat tukkeutuneen kanavan ja geysir on purkautunut säännöllisesti siitä lähtien. ==Turismi== Suðurlandin alue, jolla Strokkur ja muut geysirit sijaitsevat, on suosittu matkailukohde, koska geysirit sijaitsevat siellä ja siitä on myös suhteellisen lyhyt ajomatka toiselle Islannin ehkä kuvatuimmalle paikalle eli Gullfossin putouksille. Matkailijan pitää kuitenkin huolehtia hyvin hyönteissuojauksesta, sillä ainakin kesällä siellä on todella valtavasti hyönteisiä. ==Purkaus== Geysirissä oleva vesi on ylikuumennut 23 metrin syvyydessä noin 120 °C lämpötilaan, muttei voi kiehua, koska yläpuolella olevan veden paine estää sen. Kun tämä vesi on noussut 16 metrin syvyyteen, osa vedestä pääsee kiehumaan ja se laukaisee ketjureaktion: paineen lasku sallii sen, että yhä enemmän vettä alkaa kiehua muuttuen välittömästi höyryksi, joka nostaa kiehumattoman veden ylös kanavaa. Kun tämä tapahtuu yhä lähempänä purkausaukkoa, lopulta vettä ja höyryä purkautuu geysirinä. thumb|160px|left|Vesi alkaa kuplia thumb|160px|left|Vesikuplat rikkoutuvat thumb|160px|left|Strokkur purkautuu thumb|160px|left|Purkaus puolessavälissä thumb|160px|left|Geysir maksimikorkeudessa ==Katso myös== * Islannin maantiede ==Lähteet== ==Aiheesta muualla== *Information and photos of Strokkur *Movie clip that shows Strokkur erupting *virtual tour of Strokkur *Live webcam of the Geysir by Mila.is Luokka:Islannin maantiede Luokka:Geysirit
Skins (vuoden 2011 televisiosarja)

Skins on yhdysvaltalais-kanadalainen draamasarja. Se on uudelleenversiointi samannimisestä brittiläisestä televisiosarjasta. Sarjan ensimmäinen jakso esitettiin MTV-kanavalla 17. tammikuuta 2011 Yhdysvalloissa sekä Movie Central- ja The Movie Network-kanavilla Kanadassa. Ikäraja vaihtelee Suomessa jaksoittain. Yleisimpiä ovat K-13 ja K-11. == Aiheesta muualla == * Luokka:2010-luvun yhdysvaltalaiset draamasarjat Luokka:Kanadalaiset draamasarjat Luokka:MTV:n televisio-ohjelmat
Akihito Yagi

Akihito Yagi (, s. 1977 Okinawan prefektuuri, Japani) on japanilainen karateka ja näyttelijä. Hänellä on 5. danin musta vyö Meibukan Goju Ryu Karatessa.JKA Instructor Tatsuya Naka on the Movie Show “Kuro-Obi” jka.or.jp Viitattu 5.6.2011 ==Ura== Yagi työskentelee International Meibukan Goju Ryu Karate -seuran täysipäiväisenä opettajana. Näyttelemisen pariin hän siirtyi vuonna 2007 Black Belt -elokuvan myötä. Sittemmin hänellä on ollut sivurooli elokuvassa High Kick Girl! ==Lähteet== Luokka:Japanilaiset näyttelijät Luokka:Vuonna 1977 syntyneet Luokka:Elävät henkilöt
Nikolai Balbošin

Nikolai Fjodorovitš Balbošin (, s. 8. kesäkuuta 1949 Potsdam, Saksa) on Neuvostoliittoa urheilu-urallaan edustanut kreikkalais-roomalaisen tyylin painija, olympiavoittaja, maailman- ja euroopanmestari. Kreikkalais- roomalaisen painin 100 kilogramman painoluokassa kilpaillut Balbošin voitti olympiakultaa Montréalissa 1976. Loppuottelussa hän voitti bulgarialaisen Kamen Goranovin. Maailmanmestaruuskilpailuissa Balbošin saavutti viidesti kultamitalin, ja Euroopan-mestaruuskilpailuista hän saavutti kuusi kultamitalia, hopean ja pronssin. Vuonna 2006 Balbošin nimettiin Painin kansainväliseen hall of fameen.http://www.wrestlinghalloffame.org/statenews.php?state=&action;=fullnews&id;=2327 == Lähteet == * Profiili foldeak.com:in painitietokannassa * Profiili FILA:n sivustolla * Nikolay Balboshin Biography and Olympic Results Sports Reference LLC. === Viitteet === Luokka:Neuvostoliittolaiset kreikkalais-roomalaisen tyylin painijat Luokka:Neuvostoliittolaiset olympiavoittajat Luokka:Vuonna 1949 syntyneet Luokka:Elävät henkilöt
Tuuloma

Tuuloma () on maalaiskunta ja sen keskuskylä Murmanskin alueen Kuolan piirissä Venäjällä. Se sijaitsee Tuulomajoen rannalla 17 kilometriä Kuolan kaupungista lounaaseen. Kylässä on 2 200 ja kunnassa 2 400 asukasta (vuonna 2011)Materialy, s. 38.. ==Maantiede ja asutus== Tuuloman kunnan pinta-ala on 3 248,05 neliökilometriä. Se rajoittuu koillisessa Zaozjorskin suljettuun kaupunkiin, idässä Kuolan piirin Uuran ja Mežduretšjen, kaakossa Murmašin ja etelässä Ylä-Tuuloman kuntiin, lounaassa Petsamon piirin Nikkelin, lännessä Korzunovon ja luoteessa Petsamon kuntiin sekä pohjoisessa Pohjoisen jäämeren Muotkavuonoon.Materialy, s. 11. Pinta-alasta 68,2 % on metsää ja 13,9 % sotilas- tai muuta erikoisaluettaMaterialy, s. 93.. Kunnan alueella virtaavat Tuulomajoki, Pjaive, Vaalesjoki, Uurajoki (ven. Ura), Pelba ja Pak. Tuulomajoki muodostaa Ala-Tuuloman tekojärven.Materialy, s. 15. Järviä ovat Titovskoje, Zubtšatoje, Medvežje, Ponjavr, Naljavr, Urdozero ja PjaivejavrMaterialy, s. 99–100.. Hyötykaivannaisiin kuuluvat hiekka, sora, nikkeli ja turveMaterialy, s. 19.. Suojeltuja luonnonmuistomerkkejä ovat kaksi siperiansembrametsikköä ja siperianlehtikuusimetsäMaterialy, s. 26.. Keskuskylän lisäksi kuntaan kuuluvat Päiven (ven. Pjaive) ja Nälin (Njal) rautatieasemat. Entiset Mokketin rautatieaseman sekä kuuden rata-aseman asutukset on lakkautettu. Kunnan alueella sijaitsee 19 puutarhapalsta- ja huvila-aluetta. Kesäasukkaiden määrä arvioidaan kahdeksi tuhanneksi.Materialy, s. 37. ==Historia== Tuuloman kylä on syntynyt vesivoimalaitoksen rakentamisen yhteydessä vuonna 1935, jolloin Päive-Järven leiripaikka siirrettiin nykyisen kylän paikalle. ==Liikenne, talous ja palvellut== Tuuloman kautta kulkee Kuolasta Ylä-Tuuloman kautta Lotan raja-asemalle johtava maantie. Kunnan pohjoisosassa kulkee Murmanskin ja Kolttakönkään raja-aseman välinen maantie sekä Kuolan–Nikkelin rata, jolla on Päiven, Nälin ja Mokketin asemat. Tuulomasta on linja-auto- ja reittitaksiyhteydet Ylä-Tuulomaan, Murmašiin ja Murmanskiin.Materialy, s. 50. Päiven ja Nälin asemilta erkanevat sivuradat Kilpjavriin ja Zaozjorskiin. Kunnan talous perustuu maatalouteen. Tärkeimmät yritykset ovat Murmanskin kasvihuonekombinaatti ja maidon tuotantoon erikoistunut maatalousyritys Tuloma.Materialy, s. 36. Keskuskylän palveluihin kuuluvat lastentarha, keskikoulu, kulttuuritalo, kirjasto ja pieni poliklinikkaMaterialy, s. 42.. Kylässä on ortodoksinen ja helluntaiseurakunnan kirkkoMaterialy, s. 27–28.. ==Nähtävyydet ja matkailu== Seudulla on lukuisia toisen maailmansodan taistelupaikkoja ja neuvostosotilaiden hautojaMaterialy, s. 28–32.. Kunnan alueella sijaitsee 24 lomakylää. Se on murmanskilaisten suosima retkeily- ja vapaa-ajanviettopaikka.Materialy, s. 37–38. ==Lähteet== * ===Viitteet=== ==Aiheesta muualla== * Tuuloman kunnan sivusto * Tuuloman kunta Kuolan piirin sivustolla * Tuuloman kunta Murmanskin alueen sivustolla Luokka:Kuolan piiri
Bure

Bure-suku on merkittävä pohjoisruotsalainen 1500-luvulla alkunsa saanut suku, jonka perimätieto ulottuu keskiajalle. Suvun nimi tulee kylännimestä: Buren kylä Skellefteån pitäjässä Västerbottenissa, nykyisin Bureå. Bure-suvun tutkimuksen aloitti Johannes Bureus 1600-luvun alussa ja Bure-genealogiaa pidetään Ruotsissa Vaasa-ajan merkittävimpänä sukututkimuksena. Johannes Bureuksen alkuperäiset sukumuistiinpanot on löydetty Suomen Kansallisarkistosta. Nykyhistoriantutkimuksen valossa vanhimpia, Gabriel Anrepin teoksessa Svenska adelns ättar-taflor esitettyjä, keskiaikaisia sukupolvia ei enää pidetä luotettavina.Tiina Miettinen: Entä jos Dordi olisi Bure. Genos 3/2011 Suvun ensimmäinen tunnettu Bure-nimen kantaja on alilaamanni Anders Japson Buresta, joka tunnetaan arkkipiispa Jakob Ulfinpojan kirjeestä 28.2.1507.E. Vennberg: Bure och Bureus. Svenskt Biografiskt Lexikon VI. Stockholm 1926 Hänen tyttärensä Anna Burea oli naimisissa Skellefteån kirkkoherran Anders Olain kanssa, josta avioliitosta syntyi kantaäitejä tunnetuimmille suvun jäsenille. Vanhimman tyttären poika oli kuuluisa oppinut Johannes Bureus, nuorimman taas olivat huomatut Anders ja Olof Bure. Heistä lähteneet aateliset Bureus- ja Burensköld -suvut ovat jo sammuneet.Tietosanakirja / 1. A-ConfortNordisk familjebok / Uggleupplagan. 4. Brant - Cesti Tunnetuimmat suvun yhteydet Suomeen tulevat Hannu Laurinpoika Björnramin ja Svinhufvud-suvun jälkeläisten kautta. Lisäksi Westzynthius-suku polveutuu osittain Bure-suvusta, ja se on samalla yksi Sursill-suvun päähaaroja.Tiina Miettinen: Johan Buren kadonnut sukukirja löytyi Suomesta. Sukutieto 4/2011, s. 8-9 == Suvun tunnettuja jäseniä == * Johannes Bureus (1568–1652), ruotsalainen arkeologi, kieliteieteilijä, mystikko ja runoilija * Anders Bureus (1571–1646), ruotsalainen kartantekijä * Olaus Bureus (1578–1655), ruotsalainen lääkäri ja lakimies * Jakob Bure (1649–1709), Turun ja Porin läänin maaherra == Lähteet == Luokka:Ruotsalaiset suvut Luokka:Keskiaikaiset suvut Luokka:Ruotsin aateli Luokka:Sukututkimus
Meksikonvarpuspöllö

Meksikonvarpuspöllö (Glaucidium palmarum) on pöllöihin kuuluva lintu. Sitä tavataan Meksikossa. Sen elinpiiriä ovat subtrooppiset ja trooppiset alavat ja vuoristometsät sekä viljelmät. Se on kooltaan 13–15 cm. Se on osittain päiväaktiivinen, kuten monet amerikkalaiset varpuspöllöt. ==Alalajit== Sillä on kolme alalajia: * Glaucidium palmarum griscomi R. T. Moore, 1947 * Glaucidium palmarum oberholseri R. T. Moore, 1937 * Glaucidium palmarum palmarum Nelson, 1901 ==Lähteet== ==Aiheesta muualla== * Luokka:Varpuspöllöt
Mauri Koponen

Mauri Koponen (8. huhtikuuta 1927 Nurmijärvi – 15. toukokuuta 2011 Helsinki) oli suomalainen muotitaiteilija.Kuolleet, Helsingin Sanomat 5.6.2011 sivu C 7. Artikkelin verkkoversio Koponen oli lapsuudessaan lastenkodissa ja ruotsinkielisessä kasvatuskodissa. Hän ryhtyi jo nuorena tähtäämään muotialalle, vaikka hänelle oli suunniteltu sähköalan ammattia. Vuonna 1944 hän aloitti Vaatturiammattikoulun. Sotien jälkeen hän suuntasi Ruotsiin, jossa hän toimi pakolaisleirillä tulkkina ja sen jälkeen Västeråsissa ja Tukholmassa vaatturiliikkeessä. Hän työskenteli NK:n tavaratalossa leikkuumestarin apulaisena ja Elis Fischerin pukutehtaassa alkuun maallimestarin apulaisena, mutta pian laajemmin eri tehtävissä. Samalla hän opiskeli tukholmalaisissa alan kouluissa. Hän palasi Suomeen 1949 suorittamaan asevelvollisuutta, jonka jälkeen hän pääsi Helsingissä Wieniläiseen pukimoon mallisuunnittelijaksi. Koponen lähti 1958 työhön Italiaan Barattan muotitaloon. Hän palasi Suomeen ja perusti 1959 oman muotisalongin Helsinkiin. Salonki toimi vuoteen 1988. Varsinaisen työnsä lisäksi Koponen piti muotipalstaa monessa lehdessä. Hänen pukujaan oli usein itsenäisyyspäivän vastaanotolla presidentinlinnassa. Hänelle myönnettiin valtion taiteilijaeläke. Koponen joutui pahoinpitelyn uhriksi 1984 ja oli viime vuotensa sairaalassa liikuntakyvyttömänä. ==Lähteet== Luokka:Suomalaiset muotisuunnittelijat Luokka:Vuonna 1927 syntyneet Luokka:Vuonna 2011 kuolleet
Cook Islands Christian Church

Cook Islands Christian Church (CICC) on suurin uskonnollinen yhdyskunta Cookinsaarilla. CICC on kristillinen kongregationalistinen kirkko, jolla on noin 18 000 jäsentäCook Islands Christian Church , oikoumene.org, accessed 2011-06-05.. Jäsenmäärään sisältyy 55,9% Cookinsaarten väestöstäCentral Intelligence Agency, The World Factbook: Cook Islands , cia.gov, accessed 2011-06-05.. Kirkolla on lisäksi seurakuntia Australiassa ja Uudessa- Seelannissa. ==Historia== CICC on saanut alkunsa London Missionary Societyn (LMS) lähetystyön seurauksena, joka alkoi Cookinsaarilla vuonna 1821. Vuonna 1852 LMS perusti Cook Islands LMS Churchin. Kirkosta tuli itsehallinnollinen vuonna 1968 Cookinsaarten parlamentin säätämällä lailla Cook Islands Christian Church Incorporation Act."Bill signals change for Cook Islands Christian Church", Lehdistötiedote, 3. heinäkuuta 2003, cook-islands.gov.ck, accessed 2011-06-05. Tämä laki muutti virallisesti kirkon nimen Cook Islands Christian Churchiksi. ==Nykytilanne== Vuonna 1978 CICC perusti seurakunnan Aucklandiin Uuteen-Seelantiin palvelemaan sinne muuttaneita kirkon jäseniä. Nykyään kirkolla on 19 seurakuntaa Uudessa-Seelannissa ja 11 Australiassa. Cookinsaarilla seurakuntia on 24. Kirkolla on 74 pastoria, jotka on koulutettu Takamoa Theological Collegessa Rarotongalla. CICC on jäsen seuraavissa järjestöissä: Kirkkojen maailmanneuvosto, Pacific Conference of Churches ja Cook Islands Religious Advisory Council. ==Lähteet== Luokka:Kristinusko Cookinsaarilla Luokka:Kristinusko Australiassa Luokka:Kristinusko Uudessa- Seelannissa
Puyehuen tulivuori

Puyehuen tulivuori on Chilessä oleva tulivuori. Vuori alkoi purkautua 50 vuoden tauon jälkeen kesäkuussa 2011, ja tuhansia ihmisiä jouduttiin evakuoimaan.Tulivuori purkautuu Chilessä, 3 500 asukasta evakuoitu, Helsingin Sanomat 5.6.2011 Seudulla on myös tapahtunut pieniä maanjäristyksiä.Tulivuori purkautuu Chilessä, Yle 5.6.2011 Tulivuorenpurkaus on vaikeuttanut lentoliikennettä Etelä-Amerikan lisäksi Etelä-Afrikassa, Australiassa ja Uudessa-Seelannissa saakka. File:Cordón_Caulle2011EruptionAquaCrop.jpg|Tuhkapilvi 4. kesäkuuta 2011 (Lähde: NASA). File:ErupcionCaulle.jpg|Tuhkapilvi 5. kesäkuuta 2011 File:Puyehue-Cordón Caulle.jpg|Tuhkapilvi 800 km itään ja koilliseen Argentiinan yllä. == Lähteet == Luokka:Chilen tulivuoret Luokka:Chilen vuoret
Jake Cody

Jake Cody on englantilainen pokeriammattilainen. Hän on Roland de Wolfen ja Gavin Griffinin ohella ainoa pelaaja, joka on saavuttanut niin sanotun "Triple Crownin" eli voittanut WSOP-, EPT- ja WPT-turnauksen. Codyn ensimmäinen suuri turnausvoitto oli EPT Deauvillen pääturnauksen ykköstila tammikuussa 2010. Ykköspalkinto oli 857 000 euroa. WPT-voiton Cody otti elokuussa 2010 Lontoon osakilpailusta. Siinä voittosumma oli 273 873 puntaa. Triple Crown täydentyi 17 kuukaudessa kun hän voitti toukokuun lopussa 2011 WSOP:n 25 000 dollarin sisäänoston kaksinpelin eli heads-upin mestaruuden. Sen ykköspalkinto oli 851 192 dollaria. Cody voitti toukokuussa 2011 myös netissä pelatun PokerStarsin SCOOP-turnaussarjan 2 100 dollarin no limit holdem -turnauksen. Huhtikuussa 2014 Codyn pokeriuran turnausansiot ylittivät 3,6 miljoonaa dollaria. == Lähteet == == Aiheesta muualla == * * Jake Cody Twitterissä Luokka:Brittiläiset pokerinpelaajat Luokka:Syntymävuosi puuttuu Luokka:Elävät henkilöt
Abdelhamid El Kaoutari

Abdelhamid El Kaoutari (, s. 17. maaliskuuta 1990 Montpellier, Ranska) on marokkolainen jalkapalloilija. Puolustajana pelaava El Kaoutari edustaa Ranskan pääsarjassa Montpellier’ta. ==Maajoukkueura== El Kaoutari edusti junioritasolla Ranskan alle 19-vuotiaiden maajoukkuetta vuosina 2008–2009. Aikuisten tasolla El Kaoutari on edustanut Marokkoa vuodesta 2011 lähtien. Hän pelasi ensimmäisen maaottelunsa 4. kesäkuuta 2011 Afrikan kisojen karsintaottelussa Algeriaa vastaan. Hänet valittiin vuoden 2012 Afrikan- mestaruuskisoihin, jossa Marokon tie katkesi alkulohkoon. ==Saavutukset== *Ranskan liigacup **Hopeaa: 2011 *Ranskan mestaruus: 2012 ==Aiheesta muualla== * Abdelhamid El Kaoutarin tilastot Ligue 1:ssä Luokka:Marokkolaiset jalkapalloilijat Luokka:Ranskalaiset jalkapalloilijat Luokka:Vuonna 1990 syntyneet Luokka:Elävät henkilöt
Meklotsiini

Meklotsiini on antihistamiineihin kuuluva yhdiste, jota käytetään pahoinvointilääkkeenä. Meklotsiini kuuluu piperatsiinijohdannaisiin. Suomessa sitä myydään valmistenimellä Postafen.Ihmisille tarkoitettujen lääkevalmisteiden valmisteyhteenvedot ATC-koodin perusteella: R06AE05 Fimea. Meklotsiinia valmistetaan synteettisesti norkloorisyklitsiinistä ja 3-metyylibentsaldehydistä. == Päihdekäyttö == Meklotsiini saattaa päihdekäytössä aiheuttaa hengityksen pysähtymisen.http://www.uku.fi/laakekasvatus/kaytto- vaara_kaytto_vaarinkaytto_itsehoitolaakkeet.shtmlhttp://www.erowid.org/experiences/exp.php?ID=9115http://www.erowid.org/experiences/exp.php?ID=65616http://www.erowid.org/pharms/meclizine/meclizine.shtml Hakusanat "Marzine" ja "Postafen"http://www.erowid.org/experiences/exp.php?ID=50040http://www.erowid.org/experiences/exp.php?ID=64775 == Katso myös == * Deliriantti == Lähteet == == Aiheesta muualla == *Kyoto Encyclopedia of Genes and Genomes (KEGG): Meclozine Luokka:Antihistamiinit Luokka:Antikolinergit Luokka:Pahoinvointilääkkeet Luokka:Bentsyylipiperatsiinit